**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA:003-06/16-01/18

URBROJ: 2158-60-45-16-02

Osijek, 07. prosinca 2016.

# SKRAĆENI ZAPISNIK

141. sjednice Vijeća Odjela (VII. sjednice Vijeća Odjela u akademskoj 2016./2017. godini) održane 07. prosinca 2016. u 12.00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (19):**

Prof. dr. sc. Dragan Jukić, prof. dr. sc. Ninoslav Truhar, prof. dr. sc. Mirta Benšić, prof. dr. sc. Antoaneta Klobučar, izv. prof. dr. sc. Krešimir Burazin, izv. prof. dr. sc. Ivan Matić, izv. prof. dr. sc. Domagoj Matijević, doc. dr. sc. Danijel Grahovac, doc. dr. sc. Dragana Jankov Maširević, doc. dr. sc. Slobodan Jelić, doc. dr. sc. Mirela Jukić Bokun, doc. dr. sc. Ivana Kuzmanović, doc. dr. sc. Tomislav Marošević, doc. dr. sc. Ivan Soldo, doc. dr. sc. Zoran Tomljanović, predstavnica suradnika: Jelena Jankov, predstavnici studenata: Toni Milas i Patrik Nikić te predstavnik ostalih zaposlenika: Goran Marković.

**Ispričani članovi (13)**

Prof. dr. sc. Rudolf Scitovski, prof. dr. sc. Kristian Sabo, izv. prof. dr. sc. Zdenka Kolar-Begović, izv. prof. dr. sc. Mihaela Ribičić Penava, izv. prof. dr. sc. Nenad Šuvak, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Darija Marković, doc. dr. sc. Domagoj Ševerdija, predstavnik suradnika: Ivan Papić, predstavnik nastavnika: dr. sc. Josip Cvenić, predstavnici studenata: Dolores Begović i Nera Keglević.

**Ostali nazočni (10):**

Dr. sc. Marija Miloloža Pandur, mr. sc. Petar Taler, Luka Borozan, Darija Brajković, Ivana Crnjac, Rebeka Čorić, Mateja Đumić, Katarina Vincetić, Biljana Graša i Lidija Radan.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke te predložila

**DNEVNI RED:**

1. Usvajanje zapisnika 140. sjednice Vijeća Odjela od 30. studenoga 2016. godine
2. Izvješće Stručnog povjerenstva za ocjenu ispunjenosti uvjeta za izbor doc. dr. sc. Zorana Tomljanovića, docenta Odjela za matematiku, u znanstveno zvanje višeg znanstvenog suradnika u znanstvenom području prirodnih znanosti, znanstvenom polju matematika
3. Donošenje Odluke o raspisivanju javnog natječaja za izbor

* **jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu izvanrednog profesora** iz znanstvenog područja Prirodnih znanosti, znanstvenog polja matematika na neodređeno vrijeme u punom radnom vremenu
* **jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta** iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu
* Imenovanje Stručnog povjerenstva za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta *(izv. prof. dr. sc. Krešimir Burazin, predsjednik i članovi: prof. dr. sc. Ninoslav Truhar i doc. dr. sc. Ljerka Jukić Matić)*

1. Razno.

Predloženi Dnevni red **jednoglasno** je usvojen.

Ad 1.

Na Zapisnik 140. sjednice Vijeća Odjela nije bilo primjedbi te je **jednoglasno** usvojen.

Ad 2.

Pročelnica je zamolila prof. dr. sc. Ninoslava Truhara, predsjednika Stručnog povjerenstva za ocjenu ispunjenosti uvjeta za izbor doc. dr. sc. Zorana Tomljanovića, docenta Odjela za matematiku Sveučilišta Josipa Jurja Strossmayera u Osijeku, u znanstveno zvanje višeg znanstvenog suradnika u znanstvenom području prirodnih znanosti, znanstvenom polju Matematika na Odjelu za matematiku u sastavu Sveučilišta Josipa Jurja Strossmayera u Osijeku, da upozna prisutne s Izvješćem Stručnog povjerenstva koje je bilo prilog pozivu.

Na temelju pozitivnog Izvješća i prijedloga Stručnog povjerenstva za ocjenu ispunjenosti uvjeta za izbor doc. dr. sc. Zorana Tomljanovića, docenta Odjela za matematiku Sveučilišta Josipa Jurja Strossmayera u Osijeku, u znanstveno zvanje višeg znanstvenog suradnika u znanstvenom području prirodnih znanosti, znanstveno polje matematike od 05. prosinca 2016. godine, Vijeće Odjela za matematiku **jednoglasno** je donijelo mišljenje:

* **doc. dr. sc. Zoran Tomljanović**, docent Odjela za matematiku Sveučilišta Josipa Jurja Strossmayera u Osijeku, **ispunjava uvjete za izbor u znanstveno zvanje** **višeg znanstvenog suradnika u znanstvenom području prirodnih znanosti, znanstveno polje matematike** te da se predloži Matičnom odboru za područje prirodnih znanosti – polje matematike da donese odluku o izboru doc. dr. sc. Zorana Tomljanovića u znanstveno zvanje višeg znanstvenog suradnika.

Ad 3.

Prof. dr. sc. Mirta Benšić, pročelnica Odjela za matematiku upoznala je članove Vijeća i ostale prisutne kako smo 24. lipnja 2016. godine primili suglasnost Sveučilišta Josipa Jurja Strossmayera u Osijeku za izbor zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu izvanrednog profesora iz znanstvenog područja Prirodnih znanosti, znanstvenog polja matematika na neodređeno vrijeme u punom radnom vremenu te 22. srpnja 2016. godine suglasnost Sveučilišta Josipa Jurja Strossmayera u Osijeku za izbor zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu. Istaknula je kako su navedena radna mjesta ostala neiskorištena a odobrena su temeljem neiskorištene razlike koeficijenta nakon odlaska prof. dr. sc. Šime Ungara u mirovinu.

Vijeće odjela za matemaiku **jednoglasno** je donijelo Odluku o raspisivanju javnog natječaja:

* **za izbor:**
* **jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu izvanrednog profesora** iz znanstvenog područja Prirodnih znanosti, znanstvenog polja matematika na neodređeno vrijeme u punom radnom vremenu
* **jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta** iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu

Pročelnica Odjela za matematiku predložila je izv. prof. dr. sc. Krešimira Burazina za predsjednika te prof. dr. sc. Ninoslava Truhara i doc. dr. sc. Ljerku Jukić Matić za članove Stručnog povjerenstva za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta.

Prijedlog je **jednoglasno** prihvaćen te je donešena

* Odluka o imenovanju Stručnog povjerenstva **za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta** u sljedećem sastavu:

1. **Izv. prof. dr. sc. Krešimir Burazin**, izvanredni profesor i zamjenik pročelnika za nastavu i studente Odjela za matematiku Sveučilišta Josipa Jurja Strossmayera u Osijeku, predsjednik Povjerenstva
2. **Prof. dr. sc. Ninoslav Truhar**,redoviti profesor u trajnom zvanju i zamjenik pročelnika za znanstvenoistraživačku djelatnost Odjela za matematiku Sveučilišta Josipa Jurja Strossmayera u Osijeku, član
3. **Doc. dr. sc. Ljerka Jukić Matić**,docentica Odjela za matematiku Sveučilišta Josipa Jurja Strossmayera u Osijeku, član.

Ad 4.

Prof. dr. sc. Mirta Benšić izvjestila je prisutne kako je 02. prosinca 2016. godine Elaborat Studijskog programa Preddiplomskog sveučilišnog studija Matematika i računarstvo dostavljen Sveučilištu Josipa Jurja Strossmayera u Osijeku.

Kako nije bilo primjedbi niti prijedloga pročelnica Odjela za matematiku, zahvalila se nazočnima te zaključila rad Vijeća Odjela u 12:20.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Lidija Radan | Prof. dr. sc. Mirta Benšić |